钦定古今图书集成/明伦汇编/宫闱典/第048卷 > 武帝诸葛夫人
## 钦定古今图书集成/明伦汇编/宫闱典/第048卷 > 武帝诸葛夫人

按《晋书后妃传》：“诸葛夫人，名婉，琅邪阳都人也。父冲，
字茂长，廷尉卿。婉以泰始九年春入宫，帝临轩，使使
持节洛阳令司马肇拜为夫人。兄铨，字德林，散骑常
侍。铨弟玫，字仁林，侍中御史中丞。玫妇弟周穆，清河
王覃之舅也。永嘉初，穆与玫劝东海王越废怀帝立
覃，越不许。重言之，越怒，遂斩玫及穆。临刑，玫谓穆曰：
‘我语卿何道’？”穆曰：“今日复何所说。”时人方知谋出于
穆，非玫之意。